Breithiúnas na Cúirte (an tOchtú Dlísheomra) an 5 Márta 2026 – an Coimisiún Eorpach v Poblacht na Portaingéile
(Cás C-613/24) 1
(Mainneachtain stáit ina chuid oibleagáidí a chomhlíonadh – Airteagal 260(2) CFAE – Breithiúnas na Cúirte Breithiúnais lena suitear mainneachtain oibleagáidí a chomhlíonadh – Comhshaol – Treoir 92/43/CEE – Fána agus flóra fiáine – Caomhnú gnáthóg nádúrtha agus fána agus flóra fiáine – Airteagal 4(4) – Iarscríbhinní I agus II – Ceantar a bhfuil tábhacht Chomhphobail leis – Limistéar caomhantais speisialta – Mainneachtain ainmniúcháin – Airteagal 6(1) – Bearta caomhnúcháin is gá – Mainneachtain glacadh – Neamhchur chun feidhme bhreithiúnas na Cúirte Breithiúnais – Pionóis airgeadais – Cnapshuim – Íocaíocht phionósach)
Teanga an cháis: an Phortaingéilis
Páirtithe
Iarratasóir: an Coimisiún Eorpach (ionadaithe: I. Melo Sampaio agus N. Ruiz García, Gníomhairí)
Cosantóir: Poblacht na Portaingéile (ionadaithe: H. Almeida, I. Almeida, P. Barros da Costa, L. Medeiros agus A. Pimenta, Gníomhairí)
An chuid oibríochtúil
Trí gan na bearta go léir is gá a ghlacadh chun breithiúnas na Cúirte Breithiúnais an 5 Meán Fómhair 2019,  (C-290/18, EU:C:2019:669) a chur chun feidhme, mhainnigh Poblacht na Portaingéile a hoibleagáidí faoi Airteagal 260(1) CFAE a chomhlíonadh.
Ordaítear do Phoblacht na Portaingéile an méid seo a leanas a íoc don Choimisiún Eorpach:
cnapshuim ar mhéid EUR 10 milliúin;
i gcás ina leanann an mhainneachtain a leagtar síos i mír 1 den bhfhoráil a chomhlíonadh ar dháta seachadta fógartha an bhreithiúnais, íocaíocht phionósach laethúil ar mhéid EUR 41 250 a íoc ón dáta sin go dtí go gcomhlíonfar go hiomlán breithiúnas an 5 Meán Fómhair 2019,
(C-290/18, EU:C:2019:669), le céimlaghdaitheacht de EUR 750 in aghaidh an lae agus in aghaidh anle cheantair a bhfuil tábhacht Chomhphobail leis a dtabharfar chun comhréireachta é leis an mbreithiúnas sinseo, atá infheidhme i ndiaidh faisnéis iomlán agus sonraithe ón gCoimisiún i ndáil leis sin.
Ordaítear do Phoblacht na Portaingéile na costais a íoc.
____________
1 IO C, C/2024/6416.